Komission asetus (EY) N:o 1496/2002, annettu 21 päivänä elokuuta 2002, tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla annetun neuvoston asetuksen (EY) N:o 44/2001 liitteen I (asetuksen 3 artiklan 2 kohdassa ja 4 artiklan 2 kohdassa tarkoitetut kansalliset toimivaltasäännökset) ja liitteen II (luettelo tuomioistuimista ja toimivaltaisista viranomaisista) muuttamisesta



Virallinen lehti nro L 225 , 22/08/2002 s. 0013 - 0013



Komission asetus (EY) N:o 1496/2002, annettu 21 päivänä elokuuta 2002, tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla annetun neuvoston asetuksen (EY) N:o 44/2001 liitteen I (asetuksen 3 artiklan 2 kohdassa ja 4 artiklan 2 kohdassa tarkoitetut kansalliset toimivaltasäännökset) ja liitteen II (luettelo tuomioistuimista ja toimivaltaisista viranomaisista) muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla 22 päivänä joulukuuta 2000 annetun neuvoston asetuksen (EY) N:o 44/2001(1) ja erityisesti sen 3 artiklan 2 kohdan, 4 artiklan 2 kohdan, 44 artiklan ja 74 artiklan, sekä katsoo seuraavaa: (1) Jos henkilön kotipaikka on jäsenvaltiossa, häntä vastaan voidaan asetuksen (EY) N:o 44/2001 3 artiklan 1 kohdan mukaan nostaa kanne toisen jäsenvaltion tuomioistuimessa ainoastaan toimivaltaa koskevan luvun 2-7 jakson säännösten nojalla; saman asetuksen 3 artiklan 2 kohdan mukaan liitteessä I mainittuja kansallisia toimivaltasäännöksiä ei voida soveltaa tällaista henkilöä vastaan. (2) Jos liitteessä I mainittua sääntöä muutetaan jäsenvaltiossa, luettelon sisältöä olisi näin ollen muutettava sen mukaisesti. (3) Hakemus tietyssä jäsenvaltiossa annetun ja siellä täytäntöönpanokelpoisen tuomion täytäntöönpanokelpoiseksi julistamisesta toisessa jäsenvaltiossa olisi toimitettava asetuksen (EY) N:o 44/2001 liitteessä II luetelluille toimivaltaisille viranomaisille. (4) Asetuksen (EY) N:o 44/2001 38 artiklan ja sitä seuraavien artikloiden sekä 57 artiklan 4 kohdan mukaan on mahdollista, että virallisten asiakirjojen täytäntöönpanokelpoisiksi julistamista koskevat hakemukset toimitetaan tällaisina toimivaltaisina viranomaisina toimiville notaareille. (5) Asetuksen (EY) N:o 44/2001 74 artiklassa säädetään, että jäsenvaltioiden on toimitettava komissiolle kirjallisina muutokset liitteissä I-IV oleviin luetteloihin. (6) Alankomaat on ilmoittanut komissiolle muutoksista liitteessä I esitettyihin toimivaltasäännöksiin ja liitteessä II esitettyyn luetteloon tuomioistuimista ja toimivaltaisista viranomaisista, ja Saksa on ilmoittanut komissiolle muutoksista liitteessä II esitettyyn luetteloon tuomioistuimista ja toimivaltaisista viranomaisista. Asetus (EY) N:o 44/2001 olisi näin ollen muutettava, ON ANTANUT TÄMÄN ASETUKSEN: 1 artikla Poistetaan asetuksen (EY) N:o 44/2001 liitteen I kahdeksas luetelmakohta, joka koskee Alankomaita. 2 artikla Korvataan asetuksen (EY) N:o 44/2001 liitteen II kohta "Saksassa Landgerichtin osaston puheenjohtaja" seuraavasti: "Saksassa: a) Landgerichtin osaston puheenjohtaja, b) virallisten asiakirjojen täytäntöönpanokelpoisiksi julistamista koskevassa hakemusmenettelyssä notaari ('...')." 3 artikla Korvataan asetuksen (EY) N:o 44/2001 liitteen II kohta "Alankomaissa arrondissementsrechtbankin puheenjohtaja" seuraavasti: "Alankomaissa voorzieningenrechter van de rechtbank." 4 artikla Tämä asetus tulee voimaan seitsemäntenä päivänä sen jälkeen kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä elokuuta 2002. Komission puolesta António Vitorino Komission jäsen (1) EYVL L 12, 16.1.2001, s. 1.